

**2012 жылы егіс жұмыстардың басталуы мен аяқталуының оңтайлы мерзімдерін және субсидия алушылардың тізіміне қосуға өтінімдерді ұсыну мерзімдерін белгілеу туралы**

***Күшін жойған***

Қостанай облысы Қарасу ауданы әкімдігінің 2012 жылғы 24 сәуірдегі № 117 қаулысы. Қостанай облысы Қарасу ауданының Әділет басқармасында 2012 жылғы 14 мамырда № 9-13-150 тіркелді. Күші жойылды - Қостанай облысы Қарасу ауданы әкімдігінің 2012 жылғы 2 қарашадағы № 345 қаулысымен

      РҚАО ескертпесі:  
      Құжаттың мәтінінде түпнұсқаның пунктуациясы мен орфографиясы сақталған.

      Ескерту. Күші жойылды - Қостанай облысы Қарасу ауданы әкімдігінің 2012.11.02 № 345 қаулысымен.

      "Қазақстан Республикасындағы жергiлiктi мемлекеттiк басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабына, Қазақстан Республикасы Үкіметінің 2011 жылғы 4 наурыздағы № 221 қаулысымен бекітілген, Өсімдік шаруашылығы өнімінің шығымдылығы мен сапасын арттыруға жергілікті бюджеттерден субсидиялау қағидасының 10-тармағына сәйкес, ғылыми ұйымның қорытындысы негiзiнде жылдың қалыптасқан ауа райы-климаттық жағдайын ескере отырып Қарасу ауданының әкімдігі **ҚАУЛЫ ЕТЕДІ:**  
      1. Субсидияланатын басым ауыл шаруашылығы дақылдарының әрбір түрі бойынша 2012 жылы Қарасу ауданының аумағында егiс жұмыстарының басталуы мен аяқталуының мынадай оңтайлы мерзiмдерi белгiленсін:  
      1) дәнді дақылдар 15 мамырдан бастап 5 маусымға дейін;  
      2) майлы дақылдар 18 мамырдан бастап 30 мамырға дейін;  
      3) жемшөптік дақылдар (өткен жылдардағы көпжылдық шөптерден басқа) 30 сәуірден бастап 15 шілдеге дейін;  
      4) сүрлемдік жүгері 15 мамырдан бастап 31 мамырға дейін;  
      5) картоп 10 мамырдан бастап 31 мамырға дейін;  
      6) көкөніс дақылдар 25 сәуірден бастап 10 маусымға дейін.  
      2. Субсидия алушылардың тізіміне қосуға өтінімдерді ұсыну мерзімдері 2012 жылғы 20 мамырдан бастап 5 маусымға дейін деп белгіленсін.  
      3. Осы қаулы алғашқы ресми жарияланғаннан кейін күнтізбелік он күн өткен соң қолданысқа енгізіледі.

*Аудан әкімі                                А. Сейфуллин*

*КЕЛІСІЛДІ:*

*"Қарасу ауданы әкімдігінің кәсіпкерлік*  
*және ауыл шаруашылығы бөлімі"*  
*коммуналдық мемлекеттік мекемесінің*  
*бастығы*  
*\_\_\_\_\_\_\_\_\_\_\_\_\_\_\_ Е. Балжақаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК